
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1149 


12 Αυγούστου 2003 


ΑΠΟΦΑΣΕΙ Σ 

Αριθ.254366 

Καθορισμός συμπληρωματικών μέτρων εφαρμογής του 
μέτρου της ενίσχυσης της ιδιωτικής αποθεματοποίη- 
σηςτυριώνσταπλαίσιατουΚαν. (ΕΚ) 1255/99του Συμ¬ 
βουλίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22, παράγραφος 3 του Ν. 992/79 «Περί 
οργανώσεως των διοικητικών υπηρεσιών για την εφαρμο¬ 
γή τηςΣυνθήκηςτης Προσχώρησηςτης Ελλάδας στις Ευ¬ 
ρωπαϊκές Κοινότητες και ρύθμισης συναφών θεσμικών 
και οργανωτικών θεμάτων (Α’ 280)» 

β) Του άρθρου 1, παράγραφος 1,2, και3του Ν. 1338/83 
«Εφαρμογή του Κοινοτικού Δικαίου» (Α’ 34), όπως τροπο¬ 
ποιήθηκε με το άρθρο 6, του Ν. 1440/84 «Συμμετοχή της 
Ελλάδας στο κεφάλαιο, στα αποθεματικά και στις προ¬ 
βλέψεις της Ευρωπαϊκής Τράπεζας Επενδύσεων, στο κε¬ 
φάλαιο της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού ΕΕΙΒΑΤΟΜ» (Α’ 70) 
και το άρθρο 65 του Ν. 1892/90 (Α’ 101). 

γ) Του άρθρου 29Ατου Ν.1558/85 «Κυβέρνηση και Κυ¬ 
βερνητικά Όργανα» (Α’ 137), όπως αυτό προστέθηκε στο 
άρθρο 27του Ν. 2081/1992 (Α’ 154) και τροποποιήθηκε με 
το άρθρο 1, παράγραφος 2α του Ν.2469/97 (Α’ 38) «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις». 

δ) Τον Π.Δ. 402/88 «Περί Οργανισμού του Υπουργείου 
Γεωργίας» (Α’ 187) όπως ισχύει σήμερα. 

ε) Του Ν. 2362/95 «Περί Δημοσίου Λογιστικού Ελέγχου 
Δαπανών του Κράτους και άλλες διατάξεις» (Α’ 247). 

στ) Τις διατάξεις των άρθρων 13 μέχρι και 29 του 
Ν.2637/98 (Α’ 200), «Σύσταση Οργανισμού Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων», όπως τροποποιήθηκαν και συμπληρώθηκαν 
μετοάρθρο4του Ν.2732/99 (Α’ 154) και το άρθρο 24 του 


Ν. 2945/01 (Α’ 223) «Εθνικό Σύστημα Προστασίας της 
Αγροτικής Δραστηριότητας». 

ζ) Την 416769/23.11.01 κοινή απόφαση των Υπουργών 
Οικονομικών και Γεωργίας, ανάθεσης στον ΟΠΕΚΕΠΕ, 
ως εντολοδόχο του Ελληνικού Δημοσίου, του έργου της 
αγοραστικής παρέμβασης και ορισμού αυτού ως αρμόδι¬ 
ου για την άσκηση των συναφών αρμοδιοτήτων (Β’ 1608). 

η) Το άρθρο 28 του Νόμου 2520/97 όπως τροποποιήθη¬ 
κε με το άρθρο 2 του Νόμου 2732/99 (Α’ 154) περί θεμά¬ 
των σχετικών με τη διαχείριση του ΕΛΕΓΕΠ και επιστρο¬ 
φής παρανόμως και αχρεωστήτως καταβληθέντων πο¬ 
σών, και το άρθρο 23 παρ. 24 έως 31 του Ν. 2945/01 (Α’ 
223) «Εθνικό Σύστημα Προστασίας της Αγροτικής Δρα¬ 
στηριότητας». 

θ) Την 227200/02 (Β’ 215) απόφαση του Υπουργού Γε¬ 
ωργίας «Περί αρμοδιοτήτων των Δ/νσεων του Υπουργεί¬ 
ου Γεωργίας μετά την κατάργηση της ΓΕΔΙΔΑΓΕΠ». 

ι) Τον Ν. 2690/99 «κύρωση του Κώδικα Διοικητικής Δια¬ 
δικασίας και άλλες διατάξεις». 

ια) Τον ισχύοντα Κώδικα Τροφίμων και Ποτών. 

ιβ)Το ΠΔ 56/95 (Α’ 45) περί των υγειονομικών κανόνων 
που διέπουν την παραγωγή και εμπορία γάλακτος και γα¬ 
λακτοκομικών προϊόντων με βάση το γάλα. 

ιγ)Την 487/4.10.00 ΚΥΑ των Υπ. Εθν. Οικονομίας, Ανά¬ 
πτυξης και Δικαιοσύνης (Β’ 1219) σχετικώς με την ενσω¬ 
μάτωση της 93/43/ΕΟΚ οδηγίας του Συμβουλίου ΕΚ στην 
Εθνική Νομοθεσία. 

2. Το άρθρου 9 του Καν. (ΕΚ) 1255/99 του Συμβουλίου 
«περί κοινής οργάνωσης αγοράς στο τομέα του γάλακτος 
και των γαλακτοκομικών προϊόντων» καθώς και τους εκά- 
στοτε εφαρμοστικούς Κοινοτικούς Κανονισμούς «για λε¬ 
πτομέρειες εφαρμογής σχετικά με τη χορήγηση κοινοτι¬ 
κής ενίσχυσης στην ιδιωτική αποθεματοποίηση ορισμέ¬ 
νων τυριών». 

3. Την 1065956/863/Α0006/15.7.2003 Απόφαση Ανάθε¬ 
σης Αρμοδιοτήτων Υπουργού στους Υφυπουργούς Οικο¬ 
νομίας και Οικονομικών (Β' 985) 

4. Το γεγονός ότι, από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

ΣΚΟΠΟΣ 

Με την παρούσα απόφαση θεσπίζονται μέτρα που ρυθ¬ 
μίζουν τη διαδικασία, τα δικαιολογητικά καταβολής της 
οικονομικής ενίσχυσης και τους ελέγχους καλής εκτέλε¬ 
σης και περάτωσης του έργου της ιδιωτικής αποθεματο¬ 
ποίησης τυριών στα πλαίσια του άρθρου 9 του Καν.(ΕΚ) 
1255/99 του Συμβουλίου «περί κοινής οργάνωσης αγο¬ 
ράς στον τομέα του γάλακτος και γαλακτοκομικών προϊ¬ 
όντων», καθώς και των εκάστοτε εφαρμοστικών Κανονι¬ 
σμών της Επιτροπής που ορίζουν τις τιμές και τις ποσό¬ 
τητες των εν λόγω προϊόντων. 

Άρθρο 2 
ΔΙΚΑΙΟΥΧΟΙ 

Δικαιούχοι προς υπαγωγή στο πρόγραμμα είναι φυσικά 
ή νομικά πρόσωπα ή Συν/κές Οργανώσεις που ασκούν 
δραστηριότητα (αποδεδειγμένα) στον τομέα του γάλα¬ 
κτος και των γαλακτοκομικών προϊόντων, νόμιμοι κάτοχοι 
των προς αποθεματοποίηση προϊόντων, οι οποίοι διαθέ¬ 
τουν τις κατάλληλες ψυκτικές εγκαταστάσεις. 

Άρθρο 3 

ΔΙΑΔΙΚΑΣΙΑ ΣΥΜΜΕΤΟΧΗΣ ΣΤΟ ΠΡΟΓΡΑΜΜΑ 

α. Αίτηση για αποθεματοποίηση. 

Μετά την ανακοίνωση του Υπουργείου Γεωργίας, 
Δ/νσης Ζωικής Παραγωγής και Α. Π. Α., για την έναρξη της 
εφαρμογής του προγράμματος οι ενδιαφερόμενοι υπο¬ 
βάλλουν στον ΟΠΕΚΕΠΕ, Δ/νση ΔΗΛΙΖΩ, αίτηση εισόδου 
στην αποθεματοποίηση (Υποδ. 1) εντός των χρονικών 
ορίων που ορίζονται από τον εκάστοτε Κανονισμό της 
Επιτροπής, με κοινοποίηση στις οικείες Δ/νσεις Αγροτ. 
Ανάπτυξης και Κτηνιατρικής του τόπου αποθεματοποίη¬ 
σης του προϊόντος. 

Είναι δυνατή η υποβολή της αίτησης με τηλεγράφημα ή 
συστημένη επιστολή, ΤΕΕΕΧή ΡΑΧ. 

β. Κατανομή - έγκριση 

Η Δ/νση ΔΗΛΙΖΩ του ΟΠΕΚΕΠΕ, μετά την παραλαβή 
των αιτήσεων, λαμβάνοντας υπόψη το ανώτατο όριο των 
προς αποθεματοποίηση ποσοτήτων, σύμφωνα με το Πα¬ 
ράρτημα του εκάστοτε κοινοτικού εφαρμοστικού Κανονι¬ 
σμού της Επιτροπής προβαίνει, σε συνεργασία με τη 
Δ/νση Ζωικής Παραγωγής και Α.Π.Α., στην έγκριση των 
αιτήσεων ανά Ιδθήμερο (15 και 30 εκάστου μηνάς και 
στην περίπτωση αργίας την προηγούμενη εργάσιμη ημέ¬ 
ρα) και κατανομή των προς αποθεματοποίηση ποσοτή¬ 
των, κοινοποιώντας στις Δ/νσεις Αγρ. Ανάπτυξης και Κτη¬ 
νιατρικής πίνακα μετά στοιχεία των αιτούντων καιτις αντί¬ 
στοιχες ποσότητες τυριών που εγκρίθηκαν για να 
αποτελέσουν αντικείμενο σύμβασης ιδιωτικής αποθεμα¬ 
τοποίησης. Η Δ/νση Αγρ. Ανάπτυξης ενημερώνει τον εν¬ 
διαφερόμενο αποθεματοποιητή για την εγκριθείσα ποσό¬ 
τητα. 

Κατά την εξέταση των αιτήσεων λαμβάνεται υπόψη η 
ημερομηνία υποβολής των αιτήσεων στη Δ/νση ΔΗΛΙΖΩ 
του ΟΠΕΚΕΠΕ. Η κατανομή διενεργείται με βάση αντικει¬ 
μενικά κριτήρια που καθορίζονται από κοινού από τη 
Δ/νση ΔΗΛΙΖΩ του ΟΠΕΚΕΠΕ και τη Δ/νση Ζωικής Παρα¬ 


γωγής και ΑΠΑτου Υπ. Γεωργίας (κυριότητα προϊόντος, 
ύπαρξη κατάλληλων ψυκτικών χώρων κ.λπ.). 

Κατά την έγκριση των αιτήσεων λαμβάνονται υπόψη οι 
συνολικές διαθέσιμες ποσότητες προς κατανομή. Σε πε¬ 
ρίπτωση κατά την οποία οι αιτούμενες προς αποθεματο¬ 
ποίηση ποσότητες τυριών υπερβαίνουν τις διαθέσιμες 
προς κατανομή ποσότητες βάσει του ανωτάτου ορίου 
επιλέξιμων ποσοτήτων του εκάστοτε εφαρμοστικού κοι¬ 
νοτικού Κανονισμού της Επιτροπής, η έγκριση και η κα¬ 
τανομή διενεργείται μέχρι την πλήρη κάλυψη του ανωτά¬ 
του ορίου, δια της εφαρμογής συντελεστή αναλογικής 
μείωσης. 

γ. Προϋποθέσεις εισόδου στην αποθεματοποίηση 

Κατά την ημέρα εισόδου στην αποθεματοποίηση το 
προς αποθεματοποίηση προϊόν πρέπει να είναι ηλικίας 
τουλάχιστον 90 ημερώνπαρασκευασθέν στην Ελλάδα με¬ 
τά την 30 Νοεμβρίου του προηγούμενου έτους της πε¬ 
ριόδου αποθεματοποίησης και να φέρει, με χαρακτήρες 
ανεξίτηλους, την ένδειξη της επιχείρησης στην οποία έχει 
παρασκευαστεί, την ημέρα και το μήνα παρασκευής. Οι 
ενδείξεις αυτές μπορούν να αναγράφονται με κωδικοποι- 
ημένη μορφή. 

Ο αποθεματοποιητής υποχρεούται να διατηρεί το προϊ¬ 
όν στο απόθεμα τουλάχιστον 60 ημέρες και όχι περισσό¬ 
τερο από 180 ημέρες και να διατηρεί βιβλία εισόδου εξό¬ 
δου του προϊόντος πλήρως ενημερωμένα. 

δ. Είσοδος στην αποθεματοποίηση 

Ο αποθεματοποιητής μετά την ενημέρωσή του από την 
οικεία Δνση Αγρ. Ανάπτυξης για την έγκριση της αίτησής 
του, προβαίνει σε είσοδο στην αποθεματοποίηση των 
εγκεκριμένων ποσοτήτων αφού πρώτα ενημερώσει τις οι¬ 
κείες Δ/νσεις Αγροτικής Ανάπτυξης και Κτηνιατρικής 
προκειμένου να παρευρίσκονται κατά την είσοδο στο χώ¬ 
ρο της αποθεματοποίησης. Μετά το τέλος των εργασιών 
της εισόδου του προϊόντος σε αποθεματοποίηση εκδίδο- 
νται και υπογράφονται όλα τα δικαιολογητικά που απαι¬ 
τούνται για την υπογραφή της σύμβασης. 

ε. Υπογραφή σύμβασης 

Για την υπογραφή της σύμβασης ο αποθεματοποιητής 
υποβάλλει στη Δ/νση ΔΗΛΙΖΩ του ΟΠΕΚΕΠΕ το συντομό¬ 
τερο δυνατό και το αργότερο 30 ημέρες απάτην ημέρα ει¬ 
σόδου στην αποθεματοποίηση τα παρακάτω δικαιολογη- 
τικά και αιτείται την σύναψη σύμβασης αποθεματοποίη¬ 
σης. Η σύμβαση συνάπτεται κατά παρτίδα προϊόντος και 
υπογράφεται μεταξύ του Γ ενικού Διευθυντή του ΟΠΕΚΕ¬ 
ΠΕ και του αποθεματοποιητή εις τριπλούν εκ των οποίων 
ένα αντίγραφο διαβιβάζεται στον αποθεματοποιητή, ένα 
στην οικεία Δ/νση Αγροτ. Ανάπτυξης και το πρωτότυπο 
παραμένει στο αρχείο της Δ/νσης ΔΗΛΙΖΩ. του ΟΠΕΚΕ¬ 
ΠΕ (Υποδ. 7). 

Απαραίτητα για την υπογραφή της σύμβασης δικαιολο- 
γητικά είναι: 

1. Αίτηση για σύναψη σύμβασης αποθεματοποίησης 
(Υποδ.2). 

2. Η σύμβαση υπογεγραμμένη από τον αποθεματοποιη- 
τή σε τρία αντίγραφα. 

3. Υπεύθυνη Δήλωση του αποθεματοποιητή στην οποία 
δηλώνει ότι είναι αποκλειστικός κάτοχος του προϊόντος, 
ότι αποδέχεταιτους όρουςτης σύμβασης, της απόφασης 

του Υπουργείου Γεωργίας και των σχετικών Κοινοτικών 
Κανονισμών. 

4. Πιστοποιητικό εγγραφής στο Βιομηχανικό ή Εμπορι¬ 
κό Επιμελητήριο ή καταστατικό συνεταιριστικών οργανώ¬ 
σεων που να επιβεβαιώνει την άσκηση δραστηριοτήτων 
στον τομέα του γάλακτος και των γαλακτοκομικών προϊό¬ 
ντων, προσφάτως εκδοθέν. 

5. Βεβαίωση (εις διπλούν) εισόδου σε αποθεματοποίη¬ 
ση (Υπόδ. 3). 

6. Βιβλία εισόδου - εξόδου του αποθεματοποιητή θεω¬ 
ρημένα από την επιτροπή κατά την είσοδο του προϊόντος 
στην αποθεματοποίηση (Υποδ. 4). 

7. Θεωρημένο αντίγραφο του βιβλίου αποθήκης για 
αποθεματοποιητές που υποχρεούνται να τηρούν βιβλία 
αποθήκης από τον Κ.Β.Σ. Οι αποθεματοποιητές οι οποίοι 
δεν υποχρεούνται να τηρούν βιβλία αποθήκης σύμφωνα 
από τον Κ.Β.Σ. υποβάλλουν υπεύθυνη δήλωση θεωρημέ¬ 
νη από την αρμόδια Δ.Ο.Υ. 

8. Άδεια λειτουργίας των εγκαταστάσεων παραγωγής 
του προϊόντος (τυροκομείο) σύμφωνα με το ΠΔ 56/95 πε¬ 
ρί των υγειονομικών κανόνων που διέπουν την παραγωγή 
και εμπορία γάλακτος] καιγαλακτοκομικώνπροϊόντωνμε 
βάση το γάλα 

9. Έγκριση παραγωγής προϊόντος ΠΟΠ, όπου είναι 
αναγκαίο. 

στ. Αντικατάσταση υποβαθμισμένων ποσοτήτων. 

Σε περίπτωση κατά την οποία με τη λήξη των εξήντα (60) 
ημερών της συμβατικής αποθεματοποίησης διαπιστωθεί 
ποιοτική υποβάθμιση του προϊόντος, είναι δυνατό μετά 
από αίτηση του συμβαλλόμενου προς την Δ/νση ΔΗΛΙΖΩ 
του ΟΠΕΚΕΠΕ να επιτραπεί η αντικατάσταση των αλλοι¬ 
ωμένων ποσοτήτων μία φορά μόνο ανά παρτίδα. Τα έξο¬ 
δα αντικατάστασης βαρύνουν τον αποθεματοποιητή. Οι 
εργασίες αντικατάστασης επιβλέπονται από την αρμόδια 
επιτροπή αποθεματοποίησης της οικείας Ν.Α. 

ζ. Έξοδος από την αποθεματοποίηση 

Μετά παρέλευση εξήντα (60) ημερών του συμβατικού 
χρόνου αποθεματοποίησης, ο αποθεματοποιητής με αί¬ 
τησή του (Υποδ. 8) δύναται να ζητήσει την έξοδο από την 
αποθεματοποίηση ανά ακέραια παρτίδα αποθεματοποίη¬ 
σης. 

Η αίτηση εξόδου (Υποδ.5) διαβιβάζεται στην Δ/νση ΔΗ- 
ΛΙΖΩ του ΟΠΕΚΕΠΕ και κοινοποιείται στην οικεία Δ/νση 
Αγρ. Ανάπτυξης με τηλεγράφημα ή ίαχ τουλάχιστον 5 
ημέρες πριν την πραγματοποίησή της ή την λήξη των 180 
ημερών του συμβατικού χρόνου αποθεματοποίησης. 

Η έγκριση χορηγείται από τη Δ/νση ΔΗΛΙΖΩ του ΟΠΕ¬ 
ΚΕΠΕ και διαβιβάζεται με τέλεξ ή ίαχ στην Δ/νση Αγρ. Ανά¬ 
πτυξης του τόπου της αποθεματοποίησης με κοινοποίη¬ 
ση στην αντίστοιχη Δ/νση Κτηνιατρικής. 

Πριν απάτην έξοδοτου προϊόντος ο αποθεματοποιητής 
δεν μπορεί να θέσει προς πώληση ή εμπορία ή εκχώρηση 
ή αντικατάσταση της υπό αποθεματοποίηση παρτίδες. 

Σε περίπτωση που ο αποθεματοποιητής για διάφορους 
λόγους ακυρώσει την έξοδο, υποχρεούται να ενημερώσει 
εγγράφως και έγκαιρα τον ΟΠΕΚΕΠΕ και την οικεία Δ/νση 
Αγρ. Ανάπτυξης. 


Άρθρο 4 
ΕΛΕΓΧΟΙ 

α) Έλεγχος κατά την είσοδο στην αποθεματοποίηση 

Οι εργασίες εισόδου του προϊόντος στην αποθεματο¬ 
ποίηση επιβλέπονται από επιτροπή, οριζόμενη από τον οι¬ 
κείο Νομάρχη, τριών μόνιμων υπαλλήλωντης οικείας Ν.Α. 
(γεωπόνο και οικονομικό από τη Δ/νση Αγρ. Ανάπτυξης 
και κτηνίατρο από τη Δ/νση Κτηνιατρικής). Έργο της επι¬ 
τροπής αποτελεί η επίβλεψη των εργασιών εισόδου 
(έλεγχος ζυγίσματος, ειδικό σφράγισμα με ανεξίτηλο με¬ 
λάνι ή άλλο κατάλληλο μέσο, συστηματοποίησητου προϊ¬ 
όντος στις εγκαταστάσεις διατήρησης ανά παρτίδα σύμ¬ 
βασης έτσι ώστε να διευκολύνεται η εξακρίβωση της ταυ¬ 
τότητας της παρτίδας καθώς και οι έλεγχοι κατά τη 
διάρκεια του χρόνου αποθεματοποίησης), ο έλεγχος των 
βιβλίων εισόδου-εξόδου ή των βιβλίων αποθήκης όπου 
τηρούνται. 

Με την ολοκλήρωση των εργασιών εισόδου η επιτροπή 
εκδίδει βεβαίωση εισόδου σε αποθεματοποίηση (Υποδ. 3) 
στην οποία αναφέρονται το είδος, η ποσότητα και η ημε¬ 
ρομηνία εισόδου των προς αποθεματοποίηση προϊόντων 
και θεωρεί τα βιβλία εισόδου -εξόδου ή τα βιβλία αποθή¬ 
κης όπου τηρούνται. 

Κατά την είσοδο στην αποθεματοποίηση, η επιτροπή 
λαμβάνει δείγμα ανά παρτίδα από την αποθεματοποιημέ- 
νη ποσότητα, το οποίο με ευθύνη της επιτροπής διαβιβά¬ 
ζεται στο περιφερειακό παράρτημα του Γενικού Χημείου 
του Κράτους για πλήρη χημική ανάλυση (είδος γάλακτος, 
υγρασία, λίπος επί ξηρού κλπ). Τα αποτελέσματα της εξέ¬ 
τασης διαβιβάζονται στις Δ/νσεις Κτηνιατρικής και Αγρ. 
Ανάπτυξης που υπάγεται ο χώρος αποθεματοποίησης και 
κοινοποιούνται στην Δ/νση ΔΗΛΙΖΩ του ΟΠΕΚΕΠΕ και 
στον αποθεματοποιητή. Η δαπάνη των αναλύσεων από το 
Γ ενικό Χημείο του Κράτους βαρύνει τον αποθεματοποιη- 
τή. Τέλος, αν ο αποθεματοποιητής αποθεματοποιήσειτο 
προϊόν σε εγκαταστάσεις εκτός του Νομού παραγωγής 
του, ο λογιστικός-διοικητικός έλεγχος διενεργείται από 
τις υπηρεσίες της οικείας Ν.Α. που υπάγονται οι εγκατα¬ 
στάσεις παραγωγής. 

β) Έλεγχος κατά την έξοδο από την αποθεματοποίηση 

Για κάθε έξοδο παρτίδων από το απόθεμα, ο αποθεμα- 
τοποιητής οφείλει να ενημερώσει τη Δ/νση ΔΗΛΙΖΩ του 
ΟΠΕΚΕΠΕ τουλάχιστον 5 εργάσιμες ημέρες πριντη λήξη 
της διάρκειας της συμβατικής αποθεματοποίησης ή πριν 
την έναρξη των εργασιών εξόδου από το απόθεμα εάν αυ¬ 
τές γίνουν κατά τη διάρκεια ή μετά την περίοδο της συμ¬ 
βατικής αποθεματοποίησης των 180 ημερών ώστε να 
πραγματοποιηθεί ο έλεγχος της φυσικής παρουσίας των 
προϊόντων. 

Η αρμόδια επιτροπή πραγματοποιεί επιτόπιο έλεγχο 
στο χώρο αποθεματοποίησης, εκδίδει και υπογράφει τη 
σχετική βεβαίωση εξόδου (Υπόδ. 5) και τέλος συμπληρώ¬ 
νει και υπογράφει τα βιβλία εισόδου- εξόδου ή τα βιβλία 
αποθήκης όπου τηρούνται. 

Η Δ/νση Αγρ. Ανάπτυξης αποστέλλει αμέσως στον 
ΟΠΕΚΕΠΕ δυο (2) θεωρημένα αντίγραφα των βιβλίων ει¬ 
σόδου-εξόδου με συνημμένη τη βεβαίωση εξόδου της 
επιτροπής. 




15918 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η έξοδος πραγματοποιείται μετά την ειδοποίηση του 
αποθεματοποιητή για την έγκριση εξόδου από τη Δ/νση 
ΔΗΛΙΖΩ του ΟΠΕΚΕΠΕ. 

γ) Τακτικοί έλεγχοι 

Πέραν από τους παραπάνω ελέγχους κατά την είσοδο 
και έξοδο του προϊόντος η επιτροπή παρακολουθεί το 
αποθεματοποιημένο προϊόν με τη διενέργεια ελέγχων σε 
ότι αφορά την τήρηση των όρων της σύμβασης. Κατά τον 
έλεγχο διαπιστώνεται η φυσική παρουσία (βάρος, είδος 
και ταυτοποίηση) του προϊόντος. Η διενέργεια των ελέγ¬ 
χων αποδεικνύεται από την σύνταξη πρακτικού ελέγχου το 
οποίο υπογράφουν τα μέλη της επιτροπής και ο παριστά- 
μενος αποθεματοποιητής ή ο νόμιμος εκπρόσωπός του. 

δ)Έκτακτοι έλεγχοι 

Ο ΟΠΕΚΕΠΕ διενεργεί αιφνίδιους έλεγχους επί αντι¬ 
προσωπευτικού δείγματος 10% της συνολικής συμβατι¬ 
κής αποθεματοποιημένης ποσότητας σε επίπεδο χώρας. 
Ο έλεγχος διενεργείται από τα μέλη επιτροπής που ορί¬ 
ζεται με απόφαση του προέδρου του ΟΠΕΚΕΠΕ αποτε- 
λούμενη από υπαλλήλους του (γεωπόνο, κτηνίατρο, οικο¬ 
νομικό ή διοικητικό). Κατά τον έλεγχο διαπιστώνεται η πα¬ 
ρουσία των προϊόντων στο απόθεμα σε ότι αφορά το 
βάρος, το είδος και την ταυτοποίηση του προϊόντος δια 
της διενέργειας φυσικών ελέγχων επί ποσοστού τουλάχι¬ 
στον 5% της ελεγχόμενης ποσότητας. Επιπλέον διενερ- 
γείται λογιστικός έλεγχος διασταύρωσης στοιχείων της 
συνολικά αποθεματοποιημένης ποσότητας. Για τους 
ελέγχους συντάσσεται έκθεση ελέγχου που υπογράφε¬ 
ται από την επιτροπή και περιλαμβάνεται στο φάκελο πλη¬ 
ρωμής. 

Σε περίπτωση που διαπιστώνονται παρατυπίες ο έλεγ¬ 
χος επεκτείνεται στο 50% τουλάχιστον της υπό έλεγχο 
ποσότητας. Τα αποτελέσματα των ελέγχων αυτών ανα¬ 
κοινώνονται εντός 4 εβδομάδων στην Επιτροπή της Ε.Ε. 
από τη Δ/νση ΔΗΛΙΖΩ του ΟΠΕΚΕΠΕ, με κοινοποίηση στη 
Δ/νση Ζωικής Παραγωγής και ΑΠΑτου Υπ. Γεωργίας. 

Κατά τη διάρκεια της περιόδου αποθεματοποίησης ο 
αποθεματοποιητής οφείλει να επιτρέπει οποτεδήποτε τη 
διεξαγωγή ελέγχου από τους παραπάνω υπαλλήλους ή 
από τους υπαλλήλους του Ο.Π.Ε.Κ.Ε.Π.Ε. και να παρέχει 
κάθε δυνατή διευκόλυνση για την ομαλή εκτέλεση των 
ελέγχων. 

Άρθρο 5 
ΚΥΡΩΣΕΙΣ 

Α) Σε περίπτωση που η αίτηση για την υπογραφή σύμ¬ 
βασης αποθεματοποίησης περιέλθει στη Δ/νση ΔΗΛΙΖΩ 
του ΟΠΕΚΕΠΕ εντός 10 ημερών το αργότερο, μετά την 
προβλεπόμενη προθεσμία των 30 ημερών από την ημε¬ 
ρομηνία εισόδου του προϊόντος στο απόθεμα, η σύμβαση 
αποθεματοποίησης μπορεί ακόμη να συναφθεί αλλά η 
ενίσχυση θα μειωθεί κατά 30%. 

Αν κατά τη διάρκεια των ελέγχων ή κατά την έξοδο από 
την αποθεματοποίηση διαπιστωθούν αλλοιωμένες ποσό¬ 
τητες, ουδεμία ενίσχυση καταβάλλεται για τις ποσότητες 
αυτές. Γιατην υπόλοιπη παρτίδα καταβάλλεται οικονομι¬ 
κή ενίσχυση υπό τον όρο ότι αντιπροσωπεύει ποσότητα 
τουλάχιστον 2 τόνων. 


Β) Σε περίπτωση που ο συμβαλλόμενος, χωρίς την 
άδεια του αρμόδιου οργανισμού διενεργήσει έξοδο από 
την αποθεματοποίηση ή χωρίς να τηρήσει την προθεσμία 
της πρότερης ειδοποίησης τουλάχιστον 5 ημέρες 

α) πριν την λήξη της διάρκειας του συμβατικού χρόνου 
αποθεματοποίησης (180 ημέρες) ή 

β) πριν την έναρξη των εργασιών εξόδου από το απόθε¬ 
μα εάν αυτές γίνουν κατά τη διάρκεια ή μετά την περίοδο 
της συμβατικής αποθεματοποίησης, η ενίσχυση μειώνε¬ 
ται κατά 15%. Για την καταβολή οικονομικής ενίσχυσης 
του υπόλοιπου της ποσότητας της συναφθείσης σύμβα¬ 
σης υπό την προϋπόθεση ότι καλύπτει ποσότητα τουλά¬ 
χιστον 2 τόνων απαιτείται 

α) βεβαίωση εξόδου (Υπόδ. 5) από την αρμόδια επιτρο¬ 
πή της οικείας Ν.Α., 

β) θεωρημένο φωτοαντίγραφο του βιβλίου εισόδου- 
εξόδου, 

γ) τιμολόγιο - δελτίο αποστολής με την εξαγχθείσα πο¬ 
σότητα, η οποία θα είναι τουλάχιστον 2 τόνοι. 

Σε αντίθετη περίπτωση ουδεμία ενίσχυση καταβάλλεται 
για το σύνολο της ποσότητας της συναφθείσης σύμβα¬ 
σης. 

Άρθρο 6 
ΠΛΗΡΩΜΕΣ 

Για κάθε εγκεκριμένη έξοδο ο Ο.Π.Ε.Κ.Ε.Π.Ε. καταβάλ¬ 
λει οικονομική ενίσχυση μετά την υποβολή αίτησης από 
τον αποθεματοποιητή. 

Για την πληρωμή πρέπει να διαβιβαστούν στη Δ/νση 
ΔΗ.ΛΙ.ΖΩ του Ο.Π.Ε.Κ.ΕΠ.Ε. στο φάκελο του αποθεματο- 
ποιητή και τα υπόλοιπα δικαιολογητικά που αναφέρονται 
παρακάτω: 

1. Αίτηση για την καταβολή της οικονομικής ενίσχυσης. 

2. Έγκριση εξόδου από Ο.Π.Ε.Κ.Ε.Π.Ε. (Δ/νση 
ΔΗ.ΛΙ.ΖΩ.). 

3. Βεβαίωση εξόδου από την επιτροπή (εις διπλούν) 
(Υπόδ. 5). 

4. Βιβλία εισόδου - εξόδου (εις διπλούν) υπογεγραμ¬ 
μένα από τον αποθεματοποιητή και την επιτροπή και 
θεωρημένα από τη οικεία Δ/νση Αγρ. Ανάπτυξης 
(Υπόδ. 4). 

5. Κατάσταση πληρωμής θεωρημένη και υπογεγραμμέ¬ 
νη από την οικεία Δ/νση Αγρ. Ανάπτυξης (Υπόδ. 6). Για κά¬ 
θε έξοδο απαιτείται πλήρης σειρά δικαιολογητικών προ- 
κειμένου να καταβληθεί η οικονομική ενίσχυση. 

6. Έκθεση ελέγχου που συντάσσεται από την επιτροπή 
μετά το πέρας της αποθεματοποίησης καθώς και τα πρα¬ 
κτικά των τακτικών και εκτάκτων ελέγχων. 

Η πληρωμή της οικονομικής ενίσχυσης πραγματοποιεί¬ 
ται εντός 120 ημερών από την ημέρα υποβολής της αίτη¬ 
σης του αποθεματοποιητή για καταβολή οικονομικής ενί¬ 
σχυσης στην Δ/νση ΔΗ.ΛΙ.ΖΩ του Ο.Π.Ε.Κ.ΕΠ.Ε. και εφό¬ 
σον πληρούνται όλοι οι όροι της σύμβασης και του 
σχετικού κανονισμού. 

Γ ιατην εμπρόθεσμη καταβολή της οικονομικής ενίσχυ¬ 
σης η αίτηση μαζί με τα απαραίτητα δικαιολογητικά υπο- 

βάλλονται στην Δ/νση ΔΗ.ΛΙ.ΖΩ. του Ο.Π.Ε.Κ.Ε.Π.Ε. 
εντός 60 ημέρων από την έγκριση εξόδου. 

Η Δ/νση ΔΗ.ΛΙ.ΖΩ. του Ο.Π.Ε.Κ.Ε.Π.Ε. αφού ελέγξει το 
φάκελο με όλα τα δικαιολογητικά του αποθεματοποιητή 
βεβαιώνει και εκκαθαρίζει τη δαπάνη της αποθεματοποί¬ 
ησης και διαβιβάζει το φάκελο στην Δ/νση Οικονομικού 
του ΟΠΕΚΕΠΕ, προκειμένου να εκδώσει εντολή πληρω¬ 
μής του αποθεματοποιητή. 

Εάν ο αποθεματοποιητής δεν εκπληρώσει τις υποχρεώ¬ 
σεις που ανέλαβε σύμφωνα με τη σύμβαση, η ενίσχυση 
δεν καταβάλλεται και ουδεμία απαίτηση μπορεί να έχει. 

Άρθρο 7 

ΚΑΘΟΡΙΣΜΟΣ ΟΙΚΟΝΟΜΙΚΗΣ ΕΝΙΣΧΥΣΗΣ 

Για κάθε περίοδο εμπορίας και ισχύς του μέτρου της 
ενίσχυσης της ιδιωτικής αποθεματοποίησης οι εγκεκρι¬ 
μένες συνολικές τιμές και ποσότητες ορίζονται κάθε φο¬ 


ρά από τον εκάστοτε εφαρμοστικό Κανονισμό της Επι¬ 
τροπής. 

Άρθρο 8 

Με αποφάσεις του Υπουργού Γεωργίας μπορούν να 
ρυθμίζονται ειδικότερα θέματα και λεπτομέρειες για το 
καθεστώς της ιδιωτικής αποθεματοποίησης. 

Τα συνημμένα υποδείγματα αποτελούν αναπόσπαστο 
τμήμα της παρούσας, και μπορεί να τροποποιούνται με 
απόφαση του Υπουργού Γεωργίας. 

Η παρούσα να δημοσιευτεί στην Εφημερίδα της Κυβερ- 
νήσεως. 

Αθήνα, 1 Αυγούστου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΦΑΡΜΑΚΗΣ Γ. ΔΡΥΣ 

ΠΑΡΑΡΤΗΜΑ 


ΥΠΟΔΕΙΓΜΑ 1 


Αίτηση 


Για έγκριση αποθεματοποίησης τυριού 


1. Ονοματεπώνυμο. 

2. Λ/νση Κατοικίας. 

3. Είδος τυριού / αριθμ. κεφαλιών / βάρος. 

4. Εγκατάσταση αποθεματοποίησης 

Α. Διεύθυνση. 

Β. Έγκριση λειτουργίας. 

5. Προβλεπόμενη ημερομηνία περάτωσης εργασιών εισόδου στην αποθεματοποίηση 


Λ../200... 

ΥΠΟΔΕΙΓΜΑ 2 


Αίτηση 

Για σύναψη σύμβαση αποθεματοποίησης 

1. Ονοματεπώνυμο. 

2. Διεύθυνση κατοικίας. 

(Για νομικά πρόσωπα και συνεταιρισμούς αναφέρεται η επωνυμία, η έδρα καθώς 
επίσης και τα στοιχεία του νόμιμου εκπροσώπου) 

3. ΑΦΜ. 

4... Ημερομηνία έναρξης αποθεματοποίησης. 

5. Είδος τυριού / ποσότητα. 

6. Εγκατάσταση αποθεματοποίησης. 

Α Επωνυμία. 

Β. Δ/νση. 


,..../,../ 200 ... 

ΥΠΟΔΕΙΓΜΑ 3 


Βεβαίωση εισόδου σε αποθεματοποίηση 


Ύστερα από επιτόπιο έλεγχο που πραγματοποίησε η επιτροπή την.η 

οποία έχει συσταθεί σύμφωνα με την αριθ.απόφαση του 


Νομάρχη.βεβαιώνεται η ακρίβεια των παρακάτω: 

1. Ονοματατεπώνυμο αποθεματοποιητή 

2. Εγκαταστάσεις αποθεματοποιητή 

3. Είδος τυριού /αριθμός κεφαλιών / ποσότητα 

α. 

/ . / . 

β. 

/ . / . 

4. Ηλικία κατά είδος τυριού κατά τον έλεγχο 

α. 

β. 

5. Ημερομηνία εισόδου σε αποθεματοποίηση 


6. Ημερομηνία ελέγχου 


7. Η παραπάνω ποσότητα ελέγχθηκε, σφραγίστηκε, σημάνθηκε, συστηματοποιήθηκε. 

8. Λοιπές επισημάνσεις: 


Η επιτροπή 
1 ) 

2 ) 


3 ) 























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15923 


ΥΠΟΔΕΙΓΜΑ 4 


Βιβλίο εισόδου - εξόδου του αποθεματοποιητή 


Α. (Ονομασία Τυριού) 


Β. 


(Ονομασία Τυριού) 


Ημερ. εισόδου 


Ημερ. εξόδου 


Ποσότητα 


Ποσότητα 


Υπογραφή 

επιτροπής- 

αποθεματοποιητή 


Υπογραφή 

επιτροπής- 

αποθεματοποιητή 


Ημερ.εισόδου 


Ημερ. εξόδου 


Ποσότητα 


(Υπογραφή επιτροπής- 
αποθεματοποιητή 


Ποσότητα 


Υπογραφή επιτροπής- 
αποθεματοποιητή 

ΥΠΟΔΕΙΓΜΑ 5 


Βεβαίωση εξόδου από την αποθεματοποίηση 

Ύστερα από επιτόπιο έλεγχο που πραγματοποίησε η επιτροπή την 

στις εγκαταστάσεις αποθεματοποίησης. 

του αποθεματοποιητή. 

βεβαιώνουμε τα παρακάτω. 


1. Είδος τυριού / ποσότητα 

Α. /. 

Β. /. 


2. Ημερομηνία εξόδου 


3. Ημερομηνία ελέγχου 


Η επιτροπή 
1 ) 

2 ) 


3 ) 













ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15925 


ΥΠΟΔΕΙΓΜΑ 6 


ΚΑΤΑΣΤΑΣΗ ΠΛΗΡΩΜΗΣ ΔΙΚΑΙΟΥΧΟΥ Κ. Α. ΕΝΤΥΠΟΥ 
Οικονομική ενίσχυση για αποθεματοποίηση τυριού 

Τόπος αποθεματοποίησης. 

Αριθμός σύμβασης αποθεματοποίησης. 

Ημερομηνία υπογραφής σύμβασης. 

ΔΙΚΑΙΟΥΧΟΣ 


ΕΠΩΝΥΜΙΑ ή ΟΝΟΜΑΤΕΠΩΝΥΜΟ 

ΑΡ. ΜΗΤΡΩΟΥ ΟΠΕΚΕΠΕ.ΑΡ, ΦΟΡ. ΜΗΤΡΩΟΥ 

ΤΡΑ ΠΕΖ Α .ΑΡ.ΛΟΓΥΣΜΟΥ. 

ΥΠΟΚ/ΜΑ. 


ΗΜΕΡΛ ΕΙΣΟΔΟΥ 
ΣΤΗΝ 

ΑΠΟΘΕΜΑΤΟΠΟΙΗΣΗ 

ΗΜΕΡΛ ΕΞΟΔΟΥ ΛΠΟ 
ΤΗΝ 

ΑΠΟΘΕΜΑΤΟΠΟΙΗΣΗ 

ΔΙΑΡΚΕΙΑ 
ΑΠΟΘΕΜΑ¬ 
ΤΟΠΟΙΗΣΗΣ 
ΣΕ ΗΜΕΡΕΣ 

ΠΟΣΟΤΗΤΑ 
ΤΥΡΙΟΥ ΣΕ 
ΤΟΝΟΥΣ 

ΉΜΗ 

ΜΟΝΑΔΑΣ/ 

ΤΟΝΟΣ 

ΚΑΤΑΒΛΗΤΕΟ 

ΠΟΣΟ 

ΠΑΡΑΤΗΡΗΣΕΙΣ 

























































ΣΥΝΟΛΟ 








Κ.Α. ΥΠΑΛΛΗΛΟΥ Θεωρήθηκε 

ΑΡ. ΠΡΩΤ. Ο ΔΛτής Αγρ. Ανάπτυξης 

ΚΑΝ. ΕΟΚ 

ΑΠΟΦ. ΥΠ ΓΕΩΡΓΙΑΣ 
ΣΥΝΗΜΜΕΝΑ 

1. (Ύπογραφή-Σφραγίδα) 

2 . 


Αναγνωρίζεται και εκκαθαρίζεται ΤΜΗΜΑ ΜΗΧΑΝΟΛΟΓΙΣΤΙΚΟ 

. ΚΑ εισόδου.ΚΑ εξόδου 

. χρεούμενος λογ/σμός 

Ο ΕΛΕΓΚΤΗΣ ΟΤΜΗΜ/ΧΗΣ Ο ΔΙΕΥΘΥΝΤΗΣ . ..ευρώ. 

Πιστσύμενοι λογ/σμοί 

.ευρώ. 

Αριθ. Εντελ. Πληρ. 


Αθήνα. 

Ο Τμηματάρχης 

ΥΠΟΔΕΙΓΜΑ 7 


ΣΥΜΒΑΣΗ Νο. 

ΓΙΑ ΤΗΝ ΙΔΙΩΤΙΚΗ ΑΠΟΘΕΜΑΤΟΠΟΙΗΣΗ ΤΥΡΙΩΝ 

Στην Αθήνα σήμερα στις . αφενός ο Ο.Π.Ε.Κ.Ε.Π.Ε νόμιμα 

εκπροσωπούμενος από τον Γ. Δ/ντη της ο οποίος ενεργεί βάση υπ’ αριθ. 


. του Κοινοτικού Κανονισμού και της 

υπ'αριθμ. απόφασης του Υπουργού Γεωργίας και αφετέρου 

ο., νόμιμος εκπρόσωπος της εταιρείας 

., που στη συνέχεια καλείται για συντομία 


συμβαλλόμενος συμφώνησαν και συναποδέχτηκαν τα εξής: 

Για την εφαρμογή του παραπάνω Κανονισμού και με όσα ορίζει η απόφαση του Υπ. 
Γεωργίας περί του τρόπου και της διαδικασίας εφαρμογής του μέτρου της 
αποθεματοποίησης και της παροχής οικονομικής ενίσχυσης, ο συμβαλλόμενος 
αναλαμβάνει με δική του ευθύνη, και συμφώνα με τις διατάξεις του παραπάνω 
Κανονισμού καθώς και με όσα συμπληρωματικά ορίζει η σύμβαση αυτή, να ενεργήσει για 
λογαριασμό του ιδιωτική αποθεματοποίηση των τυριών 


παρασκευασμένων από πρόβειο ή αίγειο γάλα (ή μίγμα αυτών), όπως προβλέπεται από τη 
σχετική εθνική νομοθεσία περί παραγωγής τυριών, καλής αποθήκευσης και υγιεινής 
συντήρησης αυτών, μέχρι το τέλος της περιόδου αποθεματοποίησης. 

ΑΡΘΡΟ 1 


Ο συμβαλλόμενος αναλαμβάνει την υποχρέωση να διατηρήσει για διάστημα τουλάχιστον 
60 ημερών (δεν περιλαμβάνονται οι ημερομηνίες εισόδου και εξόδου) στις εγκαταστάσεις 


που βρίσκονται.ποσότητα 

.κιλά (.κεφάλια) και 

.κιλά (.κεφάλια) 


Ημερομηνία έναρξης αποθεματοποίησης 


ΑΡΘΡΟ 2 


Η αποθεματοποίηση της οποίας η ημερομηνία έναρξης ορίστηκε ανωτέρω αρχίζει την 
επομένη από την ημέρα λήξης των εργασιών εισόδου στην αποθήκη του συνόλου της 

ποσότητας του τυριού αλλά όχι νωρίτερα από την . και τελειώνει 

μια ημέρα πριν την ημερομηνία εξόδου και οπωσδήποτε πριν την. 

Ανώτερη διάρκεια αποθεματοποίησης 180 ημέρες. 

Μετά την παρέλευση εξήντα (60) ημερών από την έναρξη αποθεματοποίησης σύμφωνα με 
τα οριζόμενα στο άρθρο 2 ο συμβαλλόμενος μπορεί να αποσύρει από την 
αποθεματοποίηση, ύστερα από σχετική έγκριση της ΔΗ.ΛΙ.ΖΩ , μέχρι και το σύνολο της 
ποσότητας του τυριού με την προϋπόθεση ότι οι αρμόδιες υπηρεσίες θα ειδοποιούνται με 
τηλεγράφημα ή ΤΕΛΕΞ πέντε (5) ημέρες πριν από την ημερομηνία πραγματοποίησης της. 

ΑΡΘΡΟ 3 


Το ποσό της οικονομικής ενίσχυσης που παρέχεται με βάση τον Καν (ΕΚ) 
είναι: 


α.ΕΥΡΩ/ τόνο για τις σταθερές δαπάνες 

β.ΕΥΡΩ/ τόνο και ανά ημέρα συμβατικής αποθεματοποίησης για τις δαπάνες 


αποθήκευσης 

. ΕΥΡΩ /τόνο και ανά ημέρα συμβατικής αποθεματοποίησης για τις 

δημοσιονομικές δαπάνες 


ΑΡΘΡΟ 4 


Ο συμβαλλόμενος υποχρεούται με τη σύμβαση αυτή : 

1. Να ειδοποιεί έγκαιρα τις αρμόδιες αρχές για την ημερομηνία και την ποσότητα του 
τυριού που θέλει να εξαχθεί πέντε (5) ημέρες πριν: 

α) από κάθε έξοδο αποθέματος ανά ακέραιες παρτίδες αποθεματοποίησης, 
β) την αντικατάσταση ποσοτήτων λόγω ποιοτικής υποβάθμισης, 

γ) την έξοδο από την αποθεματοποίηση λόγω λήξεως της συμβατικής περιόδου 
αποθεματοποίη ση ς 

2. Να μην αλλάζει τη σύνθεση της παρτίδας των τυριών της σύμβασης παρά μόνο ύστερα 
από αίτηση του και σχετική έγκριση, από την Λ/νση ΛΗ.ΛΙ.ΖΩ. του Ο.Π.Ε.Κ Ε Π.Ε 

Η έγκριση δίδεται μόνο στις περιπτώσεις που το τυρί αποδεδειγμένα κινδυνεύει να 
υποβαθμιστεί λόγω εξαιρετικών συνθηκών . 

Στις περιπτώσεις αυτές εφόσον ο συμβαλλόμενος: 

α) αντικαταστήσει τις αλλοιωμένες ποσότητες, η σύμβαση θεωρείται ότι δεν 
τροποποιήθηκε. 

β) δεν αντικαταστήσει τις αλλοιωμένες ποσότητες, η σύμβαση ισχύει για τις ποσότητες που 
απέμειναν και συνεχίζουν να βρίσκονται στην αποθεματοποίηση υπό τον όρο αυτές να 
μην είναι μικρότερες των 2 τόνων. 

Εάν εξαχθούν ποσότητες τυριών για οποιοσδήποτε άλλο λόγο εκτός της περίπτωσης των 
αλλοιωμένων τυριών ή εάν γίνει έξοδος χωρίς να τηρηθεί η διαδικασία που προβλέπεται 
στις σχετικές αποφάσεις και εγκυκλίους η σύμβαση θεωρείται ότι δεν έχει συναφθεί για 
ολόκληρη την ποσότητα και ακυρώνεται. 

Σε περίπτωση που δεν ενημέρωσει τον Ο.Π.ΕΚ.Ε.Π.Ε. εμπρόθεσμα για την πρόθεσή του 
να εξάγει το προϊόν από το απόθεμα και εξάγει αυτό χωρίς την έγκριση αυτού η 
προβλεπόμενη από την σύμβαση ενίσχυση μειώνεται κατά 15% και θα πρέπει να 
προσκομίσει στον Ο.Π.Ε.Κ.Ε.Π.Ε. ικανοποιητικές αποδείξεις για την έξοδο. 

3. Να τηρεί θεωρημένο από την Δ/νση Αγρ. Ανάπτυξης το βιβλίο εισόδου και εξόδου των 
αποθεματοποίημένων τυριών καθ’ όλη την διάρκεια της αποθεματοποίησης. 

4. Να εγγράφει στα θεωρημένα βιβλία εισόδου - εξόδου που πρέπει να υπάρχουν στην 
εγκατάσταση αποθεματοποίησης: 

- Κατά την ημέρα έναρξης της ισχύος της σύμβασης, την είσοδο των ποσοτήτων με 
τον αριθμό και το βάρος των κεφαλιών που προκύπτουν από το έγγραφο εισόδου. 

- Κατά την ημέρα της εξόδου, την έξοδο από την αποθεματοποίηση με ακριβή 
αναφορά στον αριθμό των κεφαλιών τυριών και το βάρος τους. 

5. Να αποδεικνυει την κατοχή, την προέλευση των τυριών (αίγειο, πρόβειο ή μίγμα αυτών) 
καθώς και την ημερομηνία παρασκευής τους με υπεύθυνη δήλωση. 

6. Να διατηρεί τα τυριά ειδικά σημασμένα (με ετικέτα) ανά συσκευασία στην οποία 
αναγράφεται: 

- Αποθεματοποιημένο προίον Ιδιωτ. αποθ/σης Καν. (Ε.Κ). 

Προϊόν. (ονομασία τυριού) 

- Ημερομηνία παραγωγής 

- Αριθμός σύμβασης 

- Ημερομηνία έναρξης αποθεματοποίησης 

ξεχωριστή θέση στην εγκατάσταση αποθεματοποίησης, φροντίζοντας για το διαχωρισμό 
τους ανά σύμβαση (σε περίπτωση υπογραφής περισσοτέρων της μία συμβάσεων) καθώς 
και για την ευχερή από αρμόδια όργανα τακτικού ή έκτακτο έλεγχο. 

7. Να κοινοποιεί κάθε εβδομάδα στη Δ/νση ΔΗΑΓΖΩ του Ο.Π.ΕΚΕΠΕ με 
τηλεγράφημα ΤΕΛΕΞ τις εισόδους ή εξόδους του αποθεματοποιηθέντος προϊόντος. 

8. Να δέχεται οποτεδήποτε έλεγχο και εποπτεία από τους αρμόδιους υπηρεσιακούς 
παράγοντες για την διενέργεια των ελέγχων που προβλέπουν οι σχετικές Κοινοτικές και 
Εθνικές διατάξεις με σκοπό την εξακρίβωση της τήρησης όλων των υποχρεώσεων που 
προβλέπονται στη σύμβαση αυτή. 


ΑΡΘΡΟ 5 


Προκειμένου ο συμβαλλόμενος να πάρει την οικονομική ενίσχυση πρέπει να υποβληθούν 
μετά την έξοδο από την αποθεματοποίηση των τυριών τα δικαιολογητικά όπως 
καθορίζονται στην.Κ.Υ. Α. των Υπουργών Οικονομικών και Γεωργίας. 

Επίσης να υποβάλλει ο συμβαλλόμενος φορολογική και ασφαλιστική ενημερότητα (μη 
οφειλή στο ΙΚΑ). 


ΑΡΘΡΟ 6 

Εάν ο αποθεματοποιητής δεν εκπληρώσει τις υποχρεώσεις που ανέλαβε με την παρούσα 
σύμβαση, η ενίσχυση δεν καταβάλλεται και ουδεμία απαίτηση μπορεί να έχει προς τούτο. 

Αρμόδια για την επίλυση τυχόν διαφορών είναι τα Ελληνικά Δικαστήρια Αθηνών. 

Εθεωρήθη για το γνήσιο της υπογραφής του 
αποθεματοποιητη 


Ο Διευθυντής Αγροτικής Ανάπτυξης 


ΟΙ ΣΥΜΒΑΛΛΟΜΕΝΟΙ 

Ε 


(Σφραγίδα - Υπογραφή) 


2 . 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15929 


ΥΠΟΔΕΙΓΜΑ 8 


_ Αίτηση 

Για έγκριση εξόδου από την αποθεματοποίηση 


1. Ονοματεπώνυμο. 

2. Δ/νση Κατοικίας. 

3. Είδος τυριού / αριθμ. κεφαλιών / βάρος. 

4. Εγκατάσταση αποθεματοποίησης 

Α. Διεύθυνση. 

Β. Έγκριση λειτουργίας. 

5. Προβλεπόμενη ημερομηνία έναρξης εξόδου από την αποθεματοποίηση 


/_/ 200 .... 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νν\Λ/\Λ/.θΙ·9Γ - θ-ιτΐ3ίΙ: \λ/θ 6 ιτι 351 θγ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89 157 
(26610) 89 105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 Θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθπίΘί 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θϋΙΌ 

ΘΙΙΓΟ 

ΘΙΙΓΟ 

ΘΙΙΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































